เปิดประเทศเต็มรูปแบบ! สปป.ลาว ยกเลิก “ตรวจ ATK-ผลวัคซีน” นักท่องเที่ยวต่างชาติ
สปป.ลาว ยกเลิกตรวจ ชุดทดสอบแอนติเจน และยุติเงื่อนไขรับวัคซีนโควิด-19 สำหรับนักเดินทางจากต่างประเทศ ทั้งนี้เพื่ออำนวยความสะดวกแก่ประชาชนในท้องถิ่น-ชาวต่างชาติ ที่ประสงค์เดินทางเข้า-ออกลาว
สปป.ลาว ยกเลิก “ตรวจโควิด – ผลฉีดวัคซีน” ผู้เดินทางมาจากต่างประเทศหวังกระตุ้นการท่องเที่ยว
28 ธ.ค. 2565

สื่อท้องถิ่นของ สปป.ลาว รายงานว่า  ศูนย์ข้อมูลและการศึกษาเพื่อสุขภาพ กระทรวงสาธารณสุขลาว ออกแถลงการณ์ยกเลิกการตรวจหาเชื้อโควิด-19 แบบแอนติเจน หรือชุดทดสอบแอนติเจนแบบเร็ว ภายใน 48 ชั่วโมง สำหรับนักเดินทางจากต่างประเทศ และยุติเงื่อนไขการต้องรับวัคซีนโควิด-19 ให้ครบจำนวนตามเงื่อนไขของวัคซีนแต่ละชนิด เพื่ออำนวยความสะดวกแก่ประชาชนในท้องถิ่นและชาวต่างชาติ ซึ่งประสงค์เดินทางเข้าและออก สปป.ลาว ได้มีความสะดวกมากขึ้น
อย่างไรก็ตาม มาตรการดังกล่าวเกิดขึ้น ภายหลังจากที่รัฐบาลลาวประกาศกลับมาเปิดด่านพรมแดนระหว่างประเทศทุกแห่ง เมื่อเดือนพฤษภาคมที่ผ่านมา หลังบังคับใช้มาตรการล็อกดาวน์อย่างเข้มงวด เพื่อยับยั้งการแพร่ระบาดของโรคโควิด-19